Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: a 20/2002. (X. 4.) NKÖM rendelethez
Paragraph Index: 309

13. Méretek, terjedelem* Bejegyzésénél — az I. fejezetben leírtak mellett — fontos az alábbiak figyelembevétele: — Festményeknél a vakráma külsõ élei határozzák meg a kép méreteit. A vakrámára visszahajtott vászon nagyságát figyelmen kívül kell hagyni, kivéve azokat az eseteket, amikor a festés a vakráma külsõ élén túl is folytatódik. Ez esetekben és azoknál a festményeknél, amelyek nincsenek vakrámára feszítve, a befestett kép felületeit, nagyságát kell mérni. Ha a festmény a kerettel egybe van építve, a kerettel együtt kell mérni. — Grafikáknál (csakúgy, mint a festményeknél) a kép teljes magasságát és szélességét kell mérni. — Metszeteknél a lemez méreteit, ha ez nem lehetséges, a lap méreteit kell megadni. — Litográfiánál a tükör méretet, rajzoknál a papírlap magasságát és szélességét kell mérni. — Szobroknál a — kötelezõ — magassági adaton kívül lehetõleg a legnagyobb mélységet és szélességet is mérni kell; a szoborcsoportoknál mindhárom adat kötelezõ. — Reliefeknél a magasság és a szélesség adatait kell megadni.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes